"kufanele nibone ezimfihlakalweni ukuthi ngambula isinyathelo uhlelo lwami lokuphatha nomsebenzi wami okuqhubekele kuso, nibone engikwenzayo ezandleni zami, nibone labo okwehlela kubo ukwahlulela nolaka lwami. lokhu wukulunga kwami. esisekelweni sezimfihlakalo engizambulile, ngihlela umsebenzi wami futhi ngiphatha uhlelo lwami. akekho ongaguqula lokhu—kufanele kwenziwe isinyathelo ngesinyathelo ngokohlelo lwami.[a] izimfihlakalo ziyindlela yokwenzeka komsebenzi wami, futhi ziyizimpawu zezinyathelo ohlelweni lwami lokuphatha. akekho oyonezela noma asuse noma yini ezimfihlakalweni zami ngoba uma imfihlakalo ingalungile, indlela ayilungile. kungani manje ngambula izimfihlakalo kini? siyini isizathu? ngubani phakathi kwenu ongasho ngokucacile? futhi ngishilo ukuthi izimfihlakalo ziyindlela, pho--ke le ndlela iqondise kuphi? iyinqubo enedlula kuyo nisuka enyameni ningena emzimbeni, futhi lesi yisigaba esibalulekile. emva kokwambula kwami izimfihlakalo, imiqondo yabantu iya ngokuya isuswa futhi imicabango yabo iya ngokuya iba ntekenteke, le yinqubo yokungena endaweni yokomoya. ngalokhu ngithi umsebenzi wami wenzeka ngezinyathelo, futhi akuwona ongacacile—lokhu ungokoqobo, futhi lokhu kuyindlela yami yokusebenza. akekho ongaguqula lokhu ngoba ngingunkulunkulu uqobo lwakhe wekhethelo! umsebenzi wami uphethwa yimi ngokwami. umhlaba wonke ulawulwa yimi ngedwa, futhi ulungiselelwa yimi ngedwa. ngubani olokotha angangilaleli? (ngokuthi “mina ngedwa” ngiqonde unkulunkulu uqobo lwakhe, ngakho ningabambeleli kakhulu emiqondweni yenu.) ngobani abalokotha baphikisane nami? bayojeziswa kanzima! niwubonile umphumela kadrako omkhulu obomvu! lokhu kuyisiphetho sakhe, kodwa futhi kuyinto engenakugwemeka. umsebenzi kufanele wenziwe yimi ukuze ahlazeke, ngeke akwazi ukubuye avuke, futhi uyobhujiswa kuze kube phakade! manje ngiqala ukwambula izimfihlakalo. (khumbulani! izimfihlakalo eziningi ezambulwayo yizinto enihlala nizisho ngemilomo yenu kodwa okungekho muntu oziqondayo.) ngithe zonke izinto abantu abazibona njengezingaqediwe seziphethiwe emehlweni ami, futhi izinto engizibona nje njengezisaqala zibonakala seziphethiwe kubantu. kuyaziphikisa lokhu? akunjalo. abantu bacabanga ngaleyo ndlela ngoba banemibono nemicabango yabo. izinto engizihlelayo ziphethwa ngamazwi ami (zisunguleka lapho ngisho njalo futhi ziphethwa lapho ngisho njalo), kodwa akubonakali kimi sengathi izinto engizishilo ziphethiwe. lokhu kungenxa yokuthi kunomkhawulo wesikhathi ezintweni engizenzayo, ngakho ngibona lezi zinto njengezingaphelele, kodwa emehlweni abantu enyama (ngenxa yokwehlukana kokuqonda isikhathi) seziqediwe. manje abantu abaningi bayangisola ngenxa yezimfihlakalo zami ezambuliwe. ngenxa yokuqala kokungokoqobo, ngenxa yokuthi izinhloso zami azihambisani nemibono yabantu, bamelana nami futhi bayangiphika. lona ngusathane ezithandela emaqhingeni akhe. (bafuna ukwamukela izibusiso, kodwa bebengacabangi ukuthi unkulunkulu ubengeke ahambisane nemibono yabo kuze kube kuleli qophelo, ngakho bayahoxa.) lokhu futhi kuwumthelela womsebenzi wami. bonke abantu kufanele bangidumise, bangihalalisele, futhi bangikhazimulise. konke ngempela kusezandleni zami futhi konke kungaphakathi kokwehlulela kwami. lapho bonke abantu begelezela entabeni yami, lapho amadodana angamazibulo ebuya enqobile, lokho kuyisiphetho sohlelo lwami lokuphatha. kuyisikhathi sokuphetha uhlelo lwami lokuphatha lweminyaka eyizinkulungwane eziyisithupha. konke kulungiselelwa yimi mathupha. sengikusho izikhathi eziningi lokhu. ngenxa yokuthi nisaphila emibonweni yenu ngikugcizelela kaningi lokhu, ukuze ningenzi phutha lapha bese niphazamisa uhlelo lwami. abantu abakwazi ukungisiza noma babambe iqhaza ekuphatheni kwami, ngoba manje niseyinyama negazi (nakuba ningabami, nisaphila enyameni). ngalokhu ngithi, labo abayinyama negazi abakwazi ukwamukela ifa lami. lokhu futhi kuyisizathu esiphambili sokukwenza ungene endaweni yokomoya.